# Carl David Anderson

### De Viquipèdia

Carl David Anderson l'any 1937

Premi Nobel de Física (1936)

Carl David Anderson ( Nova York, EUA 1905 – San Marino 1991 ) fou un físic nord-americà guardonat amb el Premi Nobel de Física l'any 1936.

## [edita] Biografia

Nascut el 3 de setembre de 1905 a la ciutat nord-americana de Nova York, en una família d'origen suec, va estudiar física a l'Institut Tecnològic de Califòrnia, on va obtenir el doctorat l'any 1930. Posteriorment, el 1939, va esdevenir catedràtic del departament de Física d'aquesta universitat.

Carl David Anderson morí l'11 de gener de 1991 a la població de San Marino, situada a l'estat nord-americà de Califòrnia.

## [edita] Recerca científica

Aviat va destacar pels seus treballs d'investigació sobre els fotoelectrons produïts per raigs X; la radiació còsmica, en col·laboració amb Robert Andrews Millikan; els raigs gamma i la radioactivitat induïda.

Fotografiant els rastres de raigs còsmics a la càmera d'ionització, va descobrir l'any 1932 una partícula que va batejar amb el nom de positró, anomenada també electró positiu per tenir la mateixa càrrega positiva que un protó i la mateixa massa que un electró, i l'existència del qual havia estat predita uns anys abans per Paul Adrien Maurice Dirac.

L'any 1936 fou guardonat, juntament amb Victor Franz Hess tot i que per motius diferents, amb el Premi Nobel de Física pel descobriment del positró.

El 1938 va descobrir una altra partícula elemental relacionada amb els raigs còsmics, el mesó, previst ja per Hideki Yukawa l'any 1935. El 1950 va aportar proves de l'existència de partícules V carregades i neutres.

## [edita] Enllaços externs

- (anglès) Pàgina de l'Institut Nobel, Premi Nobel de Física 1936

Obtingut de "http://ca.wikipedia.org../../../c/a/r/Carl_David_Anderson_9bc4.html"

Categories: Físics nord-americans | Premis Nobel de Física

##### Views

- Article
- Discussió
- Revisió actual

##### Cerca

##### En altres llengües

- Česky
- Deutsch
- English
- Español
- Suomi
- Français
- Galego
- עברית
- हिन्दी
- Magyar
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Српски / Srpski
- Svenska